Un bărbat decedat de 13 ani a primit o amendă de 1.000 de lei. Care a fost motivul.
Un bărbat decedat de 13 ani a fost amendat de primaria comunei Vinuțu de Jos, cu suma de 1.000 de lei. Acesta ar fi realizat mai multe modificări în gospodărie fără a avea aprobarea primăriei. Soția bărbatului a contestat în instanță amenda și a avut câștig de cauză.
Un bărbat decedat de 13 ani a fost amendat de primaria comunei Vinuțu de Jos, cu suma de 1.000 de lei, pe motiv că ar fi realizat, fără autorizație, modificarea gardului locuinței și că ar fi schimbat aspectul arhitectural al construcțiilor prin modificările făcute la faţadă.Soția defunctului a contestat în instanță procesul-verbal de sancționare încheiat de reprezentanții primăriei.Aceasta a menționat că presupusele lucrări au fost doar simple reparații ale gardului perimetral deteriorat în urma unor lucări de subtraversare a căii ferate şi s-a amplasat o poartă cu telecomandă la garaj.Tot femeia a adăugat și că soțul său a decedat în urmă cu 13 ani și nu își poate explica cum a putut fi amendat, în condițiile în care funcționarii din primărie pot verifica acest lucru.Judecătoria din Alba Iulia a anulat sancțiunea pe motiv că procesul-verbal nu cuprindea toate informațiile prevăzute de lege. Hotărârea a fost pronunţată în 23 martie 2021 şi a rămas definitivă.